Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: szóló, 4/1996. (I. 18.) Korm. rendelet szerinti közgazdász
Paragraph Index: 645

4. A képzési idő A képzési idő egyetemen folyó szakokon nappali tagozaton legalább 2, de legfeljebb 4 félév, főiskolán folyó szakokon 2, de legfeljebb 3 félév. Esti, levelező tagozaton — hagyományos oktatási módszerekkel — a képzési idő 3, de legfeljebb 6 félév, amelyet a felsőoktatási intézmények a tartalmi és a szervezési körülményeknek megfelelően határoznak meg. A félév legalább 15 szorgalmi hét. Főiskolákon — nappali tagozaton — a képzés egésze legalább 300 tantervi óra. Egyetemeken a képzés egésze legalább 600 — MBA szakirányú szakon legalább 800 tantervi óra. Levelező tagozaton a főiskolákon a tanórák száma a képzés ideje alatt legalább 300 tantervi óra. Egyetemeken legalább 600 — MBA szakon legalább 800 — tantervi óra.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes